OzLabs/hebrew-wiki-articles huggingface dataset:
ועידת מינכן לביטחון

כנס מינכן לביטחון, 2017
כנס מינכן לביטחון, 2014
ועידת מינכן לביטחון (בגרמנית: Münchner Sicherheitskonferenz) היא ועידה שנתית לענייני ביטחון לאומי הנערכת מדי שנה מאז 1963. בעבר נקראה בשם Wehrkundetagung ו"ועידת מינכן למדיניות ביטחון" (Münchner Konferenz für Sicherheitspolitik). זוהי הוועידה הגדולה בעולם מסוגה.

מאז שנות ה-80, הפכה הוועידה לפורום העצמאי החשוב ביותר להחלפת דעות על ידי מקבלי ההחלטות הבינלאומיים. מדי שנה מתכנסים יחד כ-350 בכירים מתוך יותר מ-70 מדינות ברחבי העולם שעוסקים בדיונים אינטנסיביים על האתגרים הביטחוניים העתידיים.

רשימת המשתתפים כוללת ראשי מדינות, ממשלות וארגונים בינלאומיים, שרים, חברי פרלמנט, נציגי צבאות, מדענים, אנשי חברה אזרחית, כמו גם אנשי עסקים ואנשי תקשורת.

הוועידה נערכת מדי שנה בחודש פברואר. המקום הוא מלון באיירישר הוף (Hotel Bayerischer Hof) שבמינכן, גרמניה. עד 2018 נערכו 54 ועידות.

== היסטוריה ==
הוועידה התפתחה מתוך ועידת Internationale Wehrkundebegegnung / Münchner Wehrkundetagung Wehrkundebegegnung, אשר נוסדה בשנת 1963 על ידי אוולד היינריך פון קלייסט-שמנצין, שהיה מקציני הוורמאכט שבאו מתוך מעגל שטאופנברג ודגל במניעת התנגשויות צבאיות כגון מלחמת העולם השנייה בעתיד וקיווה להביא יחד מנהיגים ומומחים לענייני ביטחון מסיבה זו. זהו גם מוטו הוועידה: "שלום מתוך דו-שיח". המפגש הראשון הוגבל ל-60 משתתפים; ביניהם היו הלמוט שמידט והנרי קיסינג'ר. פון קלייסט הוביל את הישיבות עד 1997; מי שהוביל אחריו בשנים 1999 עד 2008 היה הפוליטיקאי ואיש העסקים הורסט טלצ'יק (ממפלגת CDU). מאז 2009, בראשות הוועידה עומד הדיפלומט לשעבר, וולפגנג אישינגר שהקים את ארגון ועידת מינכן לביטחון, קרן ללא מטרות רווח שהוקמה ב-2011 ובראשה הוא עומד.

הוועידה בוטלה פעמיים, ב-1991, בעקבות מלחמת המפרץ הראשונה, וב-1997 כתוצאה מפרישתו של קלייסט-שמנצין. תחת הנהגתו של טלצ'יק הוועידה נפתחה בשנת 1999 וכינסה אישים פוליטיים, צבאיים, אנשי עסקים ממרכז ומזרח אירופה, כמו גם מהודו, יפן והרפובליקה העממית של סין.

== ראו גם ==
* דיפלומטיה
* יחסים בינלאומיים
* שיתוף בינלאומי

== קישורים חיצוניים ==

* 

==הערות שוליים==

קטגוריה:גרמניה: יחסי חוץ
קטגוריה:מינכן: היסטוריה
קטגוריה:כנסים
קטגוריה:יחסים בין-לאומיים
איוואן ירמצ'וק

איוואן איוואנוביץ' ירמצ'וק (באוקראינית: Іва́н Іва́нович Яремчу́к; נולד ב-19 במרץ 1962 בעיירה וליקי ביצ'קיב שבזקרפטיה) הוא כדורגלן עבר סובייטי-אוקראיני ששיחק בעמדת הקשר, בין השאר, בדינמו קייב ובנבחרת ברית המועצות.

==קריירה==
ירמצ'וק גדל בפנימיית הכדורגל של מועדון הכדורגל דינמו קייב. בשנת 1979, בהיותו בן 17, התקבל לסגל הקבוצה הבוגרת של דניפרו צ'רקאסי (ששיחקה אז בליגה הסובייטית השנייה). לאחר 3 שנים בקבוצה עבר לקייב - לקבוצת צסק"א קייב. כעבור שנה - חתם בקבוצת הפאר הסובייטית דינמו קייב, במדיה שיחק חמש שנים. הוא זכה ביחד עם דינמו בשלוש אליפויות, בשלושה גביעים ובגביע אירופה למחזיקות גביע.

בשנת 1990 עזב ירמצ'וק את דינמו ועבר לגרמניה. הוא שיחק בקבוצת בלאו וייס מהליגה הנמוכה ובהמשך חתם בקבוצת הרטה ברלין. פציעה קשה באחד ממשחקי האימון מנעה ממנו להשתתף במשחקי הליגה. בשנת 1993 החוזה שלו עם הרטה בוטל. ירמצ'וק נסע לרוסיה, שם שיחק כמה חודשים בקבוצת קאמאז נאברז'ניה צ'לני. הקבוצה נקלעה לקשיים כלכליים וירמצ'וק עזב אותה.

בשנת 1994 הגיע ירמצ'וק לישראל, בעקבות הצעה שקיבל מעירוני ראשון לציון. הוא השתלב טוב בקבוצה והפך לאחד מכוכביה בעונת 1994/1995, אבל אולץ לעזוב את ישראל לאחר שהתקבלה נגדו תלונה על הטרדה מינית.

בשלוש שנים הבאות החליף ירמצ'וק חמש קבוצות עד שפרש ממשחק פעיל בשנת 1998.

===נבחרות===
בשנת 1985 זומן ירמצ'וק לסגל של נבחרת ברית המועצות. ב-23 באפריל 1986 הוא ערך את הופעת הבכורה שלו במדי הנבחרת, במשחק ידידות מול . ירמצ'וק היה בסגל הנבחרת למונדיאל 1986. הוא שותף בשלושה מתוך ארבעת משחקי הנבחרת בטורניר והבקיע שער אחד (במשחק מול נבחרת הונגריה). בשנת 1988 היה מועמד לסגל הנבחרת ליורו 1988, אך שלושה חודשים לפני הטורניר שבר את ידו והחמיץ את הטורניר. לקראת מונדיאל 1990 הוא שוב זומן לנבחרת, ולקח חלק בטורניר בשני משחקים, מול נבחרות רומניה וקמרון. בסך הכל ערך 18 הופעות בנבחרת עד שנת 1990, בהן כבש שני שערים.

==תארים==
* גביע אירופה למחזיקות גביע: 1986
* אליפויות הליגה הסובייטית : 1985, 1986, 1990
* הגביע הסובייטי: 1985, 1987, 1990

==קישורים חיצוניים==

==הערות שוליים==

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:כדורגלני צסק"א קייב
קטגוריה:כדורגלני דינמו קייב
קטגוריה:כדורגלני הרטה ברלין
קטגוריה:כדורגלני קאמאז נאברז'ניה צ'לני
קטגוריה:כדורגלני הפועל ראשון לציון
קטגוריה:כדורגלני בוהמיאנס 1905
קטגוריה:כדורגלני וורסקלה פולטבה
קטגוריה:כדורגלני נבחרת ברית המועצות
קטגוריה:כדורגלנים זרים בישראל
קטגוריה:ספורטאים אוקראינים ברוסיה
קטגוריה:ספורטאים אוקראינים בישראל
קטגוריה:ספורטאים זרים בצ'כיה
קטגוריה:כדורגלני מונדיאל 1986
קטגוריה:כדורגלני מונדיאל 1990
קטגוריה:אוקראינים שנולדו ב-1962
רכס באטלר (ניו זילנד)

רכס באטלר (באנגלית: Butler Range) הוא רכס הרים הממוקם בקנטרברי על האי הדרומי של ניו זילנד. 

הרכס מתנשא לגובה של 1,657 מטרים מעל פני הים.

==מקור השם==
שמו של הרכס ניתן לו ככל הנראה על ידי צ'ארלס דאגלס בסוף שנת 1890 והוא נקרא על שם ג'ון בטלר.

== קישורים חיצוניים ==

* [https://mapcarta.com/24772154 תצלום לוויין ומידע גאוגרפי]
* [https://www.topomap.co.nz/NZTopoMap/nz30603/BUTLER-RANGE/ מפה טופוגרפית של רכס באטלר]
* [http://climbnz.org.nz/nz/si/westland/butler-range רכס באטלר] באתר climb new zeland
* [https://www.wildernessmag.co.nz/butler-range/ רכס באטלר] מידע למטפסים

==הערות שוליים==

קטגוריה:האי הדרומי
באטלר
פסגת ואפוטיק

פסגת ואפוטיק (באנגלית: Waputik Peak) היא הר הממוקם ברכס ואפוטיק בהרי הרוקי הקנדיים, בפרובינציית אלברטה שבקנדה.

גובהה של הפסגה 2,755 מטרים מעל פני הים, והיא מתנשאת 484 מטרים מעל סביבתה. 

שמה של הפסגה ניתן לה על ידי ג'ורג' מרסר דוסון בשנת 1884. משמעות המילה "ואפוטיק" היא "עז לבנה" בשפת הסטוני. 

== קישורים חיצוניים ==
* [https://mapcarta.com/24697822 תצלום לוויין ומידע גאוגרפי]
* [http://www.peakbagger.com/peak.aspx?pid=-59205 פסגת ואפוטיק] באתר peakbagger
* [https://peakery.com/waputik-peak-alberta/ פסגת ואפוטיק] באתר peakery
* [http://my.viewranger.com/route/details/NzU4MjA= מסלולי טיפוס על פסגת ואפוטיק]
* - הנוף הנשקף מפסגת ואפוטיק - צילום פנורמי
* [https://www.yr.no/place/Canada/Alberta/Waputik_Peak/ מזג אוויר עדכני על פסגת ואפוטיק]
** [https://www.yr.no/place/Canada/Alberta/Waputik_Peak/statistics.html סטטיסטיקות מזג אוויר עבור פסגת ואפוטיק]
** [https://www.mountain-forecast.com/peaks/Waputik-Peak מזג אוויר עדכני לפי גבהים]

==הערות שוליים==

ואפוטיק
ואפוטיק
מרווין פירסמן

מרווין פירסמן (בהולנדית: Marvin Peersman; נולד ב-10 בפברואר 1991) הוא כדורגלן בלגי המשחק בעמדת המגן השמאלי בקבוצת כרוניגן מליגת העל ההולנדית.

==קריירה==
פירסמן נולד בפרברי העיר אנטוורפן לאם בלגית ממוצא פלמי ואב גנאי, וגדל במחלקת הנוער של הקבוצה המקומית בירסחוט. את הקריירה המקצועית שלו החל פירסמן בגיל 18 בבוורן בליגה השנייה בבלגיה, במדיה ערך 20 הופעות בעונתו הראשונה בקריירה. ב-7 ביוני 2010 חתם ברויאל אנטוורפן ששיחקה באותה עת גם היא בליגת המשנה, ובמדיה שיחק שנתיים וערך 44 הופעות ליגה.

ב-11 בספטמבר 2012 חתם פירסמן בדורדרכט מליגת המשנה בהולנד. ב-25 בספטמבר ערך את הופעת הבכורה שלו בקבוצה, במשחק הליגה נגד וילם II. פירסמן היה שותף לעלייה של הקבוצה לליגת העל ההולנדית בסיום עונת , ובעונתו האחרונה בקבוצה רשם 24 הופעות במדיה בליגה הבכירה. בסך הכל שיחק פירסמן שלוש שנים בדורדרכט, וכבש שער אחד ב-81 הופעות בליגה. בקיץ חתם בקמבור מליגת העל ההולנדית, ובעונתו הראשונה בקבוצה ערך 31 הופעות ליגה, אך בסופה ירדה הקבוצה לליגת המשנה. בסך הכל שיחק פירסמן שנתיים וחצי בקמבור וכבש שער אחד ב-82 הופעות ליגה.

ב-30 בינואר 2018 הגיע פירסמן לישראל וחתם בהפועל תל אביב מהליגה הלאומית. ב-5 בפברואר ערך את הופעת הבכורה שלו במועדון, כשפתח בהרכב בניצחון 1–0 על מכבי אחי נצרת בעילוט. עד תום עונת 2017/2018 ערך 15 הופעות בליגה הלאומית, ולאחר שעלה עם הקבוצה לליגת העל חתם לשנתיים נוספות במועדון. ב-29 ביולי 2018 כבש את שער הבכורה שלו במדי הפועל תל אביב, בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה, ובסך הכל ערך 31 הופעות ליגה בעונה זו, בהן רשם שלושה בישולים.

ב-14 בספטמבר 2019 כבש פירסמן את שערו היחיד בליגת העל, במשחק מול סקציה נס ציונה באצטדיון בלומפילד, שהסתיים בתיקו 1–1. בסך הכל ערך 33 הופעות ליגה ובישל שלושה שערים בעונת 2019/2020, בה העפיל עם הקבוצה לפלייאוף העליון ולחצי גמר גביע המדינה, ובסופה הסתיים חוזהו במועדון.

ב-7 באוגוסט 2020 חתם פירסמן בקבוצת פאס יואנינה, העולה החדשה לליגת העל היוונית.

ב-14 ביוני 2022 חתם באריס סלוניקי.

ב-3 ביולי 2023 חתם לשלוש שנים בכרוניגן.

==קישורים חיצוניים==

==הערות שוליים==

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני בוורן
קטגוריה:כדורגלני רויאל אנטוורפן
קטגוריה:כדורגלני דורדרכט
קטגוריה:כדורגלני קמבור
קטגוריה:כדורגלני הפועל תל אביב
קטגוריה:כדורגלני פאס יואנינה
קטגוריה:כדורגלני אריס סלוניקי
קטגוריה:כדורגלני חרונינגן
קטגוריה:כדורגלנים זרים בישראל
קטגוריה:ספורטאים בלגים בהולנד
קטגוריה:ספורטאים בלגים בישראל
קטגוריה:ספורטאים זרים ביוון
קטגוריה:בלגים שנולדו ב-1991
איריה ניקנן

יואוקו איריה ניקנן (בפינית: Jouko Yrjö Nikkanen; 31 בדצמבר 1914 – 18 בנובמבר 1985) היה אתלט פיני, סגן אלוף אולימפי (ברלין 1936) ושיאן עולם בעבר (1938–1953) בהטלת כידון.

== ביוגרפיה ==

===1936===
====סגן אלוף אולימפי====
באולימפיאדת ברלין (1936) זכה ניקנן במדליית כסף בהטלת כידון בתוצאה של 70.77 מטר, אחרי גרהרד שטק מגרמניה (71.84 מטר) ולפני בן ארצו קלרבו טויבונן (70.72 מטר).

===1938===
====שיאן עולם====
ב-25 באוגוסט 1938 קבע ניקנן קבע בהטלת כידון שיא עולם חדש של 77.87 מטר. 
====סגן אלוף אירופה====
שבועיים לאחר מכן, באליפות אירופה שנערכה בפריז, צרפת בתחילת ספטמבר אותה שנה הוא זכה במדליית כסף בהטלת כידון בתוצאה של 75.00 מטר, אחרי בן ארצו מאטי יארווינן (76.87 מטר) ולפני יוז'ף וארסגי מהונגריה (72.78 מטר). חודש וחצי לאחר מכן, ב-16 באוקטובר הוא שבר שיא זה שוב והעלה את הרף ל-78.70 מטר. שיאו העולמי נשבר רק לאחר כ-15 שנה על ידי באד הלד מארצות הברית שהצליח להטיל כידון לראשונה למרחק של יותר מ-80 מטר, 80.41 מטר.

===1946===
באליפות אירופה שנערכה באוסלו, נורווגיה בסוף אוגוסט 1946 הוא זכה במדליית כסף בהטלת כידון בתוצאה של 67.50 מטר, אחרי לנארט אטרוול משוודיה (68.74 מטר) ולפני בן ארצו טפיו ראוטווארה (66.40 מטר).

== תארים והישגים ==
* במהלך הקריירה שלו הוא זכה ב-6 תוארי פינלנד בהטלת כידון (1936, 1937, 1938, 1939, 1943, 1946) וב-3 סגנות פינלנד בהטלת כידון (1940, 1942, 1945)

==קישורים חיצוניים==

קטגוריה:מטילי כידון פינים
קטגוריה:שיאני עולם פינים: אתלטיקה
קטגוריה:אתלטים באולימפיאדת ברלין (1936)
קטגוריה:פינים שנולדו ב-1914
קטגוריה:פינים שנפטרו ב-1985
יוהאן פוסקאול

יוהאן הנדריק פוסקאול (בהולנדית: Johannes Hendrik Voskuijl; 15 בינואר 1892 – 27 בנובמבר 1945) היה אזרח הולנדי שסייע להסתיר את אנה פרנק ומשפחתה בזמן הכיבוש הגרמני של הולנד בעת מלחמת העולם השנייה. אביה של בפ פוסקאול.

==ביוגרפיה==
פוסקאול גר באמסטרדם ועבד כרואה חשבון, עד שגילו המבוגר אילץ אותו לפרוש. לו ולאשתו כריסטינה, היו שמונה ילדים. אחת מבנותיו, אליזבת "בפ", התקבלה בשנת 1937 לעבודה בסניף ההולנדי של החברה הגרמנית אופקטה בניהולו של אוטו פרנק ובשנת 1942 הפכה למנהלת האדמיניסטרטיבית של החברה. בהמלצתה, קיבל אוטו פרנק את יוהאן לעבודה כמנהל המחסנים של החברה. ביום 6 ביולי 1942 עברה משפחת פרנק למחבוא, מחשש לחייהם מידי הגסטפו ומשתפי הפעולה ההולנדיים עושי דברם. המחבוא היה חלל בן 3 קומות שהכניסה אליו הייתה ממבואה בקומה העליונה של משרדי החברה. בפ סייעה להסתיר את המשפחה, יחד עם עובדים נוספים בחברה יוהנס קליימן, יאן חיס, ויקטור קוגלר ומיפ חיס. היא הכניסה גם את יוהאן פוסקאול בסוד העניין, והוא בנה את ארון הספרים שהסתיר את הכניסה למחבוא.

בהמשך עברו למסתור גם משפחת ואן-פלס ופרידריך פפר. יוהאן ובפ המשיכו לשמור על קשר עם משפחת פרנק. אנה פרנק כינתה אותו ביומנה "הנס פוסן", אולם בכל המהדורות של היומן שפורסמו מאז 1985, "הוחזר" לו שמו האמיתי. שאר משפחת פוסקאול לא הייתה מעורבת בסוד, ויוהאן ובפ הקפידו לא לדבר על כך בבית. ב-1943 אובחן יוהאן כחולה סרטן, ונאלץ לפרוש מהעבודה ולהפסיק לבקר אצל המסתתרים. במקומו הובא לבניין וילם ואן מארן. ב-4 באוגוסט 1944 פרצו למחבוא שוטרים ממשטרת הסדר ועצרו את כל המסתתרים. בראש הכוח עמד נגד אס אס קרל זילברבאואר מהאס דה ועמו עוד שלושה קציני משטרה נוספים. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.

אנשי המשטרה פעלו על סמך הלשנה של אדם שנותר אלמוני עד ימינו. לפי חלק מהדעות, המלשין היה ואן מארן שהחליף את פוסקאול כאחראי המחסנים. עם זאת, בספר שנכתב ב-2015 על ידי העיתונאי הפלמי ירואן דה ברוין, בשיתוף עם בנה הצעיר של בפ, יופ ואן וייק, נטען כי בתו הצעירה של יוהאן, נלי, היא זאת שהלשינה על המסתתרים. נלי הייתה פרו-נאצית, ומעולם לא הסכימה עם אהדתם של אביה ואחותה ליהודים. לטענת בנה של בפ, אמו חשדה בנלי תמיד אולם חששה להסגיר אותה. כמו כן על פי עדותו של זילברבאואר, למלשין היה קול של אשה צעירה. נלי נפטרה ב-2001 מבלי שחלקה בפרשה יחקר. חשודים נוספים בפרשה הם טוני אהלרס ולנה הרצוג.

קוגלר וקליימן נעצרו גם כן, אולם בני הזוג חיס כמו גם בפ ויוהאן הצליחו להתחמק ממעצר. קוגלר וקליימן שרדו את המלחמה, אולם מבין המסתתרים רק אוטו פרנק שרד. יוהאן פוסקאול לא התגבר על הסרטן שלו, ונפטר ב-27 בנובמבר. הלווייתו נערכה ב-1 בדצמבר בהשתתפות אוטו פרנק ושאר המסתירים.

==לקריאה נוספת==
* מיפ חיס, נזכור את אנה פרנק, הוצאת דביר, 1987.

==הערות שוליים==

קטגוריה:אישים שקשורים לאנה פרנק
קטגוריה:מצילים בשואה: הולנד
קטגוריה:חברי המחתרת ההולנדית
קטגוריה:הולנדים שנולדו ב-1892
קטגוריה:הולנדים שנפטרו ב-1945
הצלב הגרמני

הצלב הגרמני (בגרמנית: Deutsches Kreuz, "דוייטשס קרויץ") היה עיטור שנהגה על ידי מנהיג גרמניה הנאצית, אדולף היטלר ב-28 בספטמבר 1941. העיטור חולק לשתי קבוצות: הצלב הגרמני בזהב ניתן בגין מעשי גבורה או הישגים יוצאי דופן בשדה הקרב. הצלב הגרמני בכסף ניתן בגין שירות יוצא דופן שלא במסגרת לחימה. הצלב הגרמני בזהב נחשב לעיטור גבוה יותר מצלב הברזל מדרגה ראשונה אך נמוך מצלב האבירים של צלב הברזל.

==חלוקה לדרגות==

הצלב הגרמני התחלק לשתי דרגות: זהב וכסף (צבע זרי הדפנה שמקיפים את צלב הקרס המרכזי), הצלב הגרמני בזהב ניתן עבור מעשי גבורה או הישגים יוצאי דופן בקרב. הצלב הגרמני בכסף ניתן עבור שירות יוצא מהכלל שלא במסגרת קרב או לחימה. עיטור הצלב הגרמני הוא עיטור יוצא דופן, שכן לפני הנהלים הנאציים לעדינת עיטורים ומדליות לא היה ניתן לענוד את שתי דרגות העיטור בו זמנית. אולם, היו ממקבלי העיטור שחרגו מנוהל זה וענדו את שני העיטורים לצווארם, למשל אודילו גלובוצניק.

החוק לענידת הצלב הגרמני, קבע שיהיה ניתן לענוד את העיטור רק ליד עיטור צלב הברזל (1939) ממחלקה ראשונה, אבזם לצלב הברזל מדרגה ראשונה (סמל עיט הרייך) או לצד עיטור צלב המלחמה מדרגה ראשונה עם חרבות.

==תיאור==
העיטור הורכב מתג בצורת כוכב ובמרכזו צלב קרס גדול ומכאן שמו "הצלב הגרמני". קוטרו היה 6.5 סנטימטרים והוא נענד על צידו הימני של השרוול. אם לבעל העיטור ניתנו שתי דרגות העיטור, העיטור מזהב גבר על העיטור מכסף, כך שהיה עליו לענוד רק את העיטור מזהב. 

רק עיטור הצלב הגרמני מזהב קיבל גרסה מיוחדת ששובצה בבד, כדי להקל על הנושאים אותו בשדה הקרב. הגנרל הלמוט ויידלינג ענד עיטור זה על מדיו בעת הקרב על ברלין בחודשים אפריל ומאי 1945. במהלך המלחמה חולקו כ-26,000 עיטורים מהדרגה הראשונה (זהב) ואילו רק כ-2,500 עיטורים מהדרגה השנייה (כסף).

בשנת 1942 הנאצים החלו להנפיק עיטור נוסף דומה, הצלב הגרמני עם יהלומים וחרבות, אך עיטור זה מעולם לא התווסף לעיטורי המלחמה של גרמניה הנאצית ומעולם לא הוענק לקצינים או לחיילים. 

===גרסת שנת 1957===
עיטורי הצלב הגרמני מימי מלחמת השנייה (למעלה), מתחתם עיטורי הצלב הגרמני שהונפקו בשנת 1957 ובהם צלב הקרס ששונה לצלב רגיל
בשנת 1957, גרמניה המערבית הנפיקה מחדש עיטור זה, אלא שצלבי הקרס שונו ובמקומם הוצבו צלבים שהופיעו בעיטור צלב הברזל. לאחר מלחמת העולם השנייה נאסר לענוד עיטורים של הצבא הנאצי או להציג בציבור צלבי קרס. הנפקת העיטור מחדש אפשרה למקבלי העיטור מימי מלחמת העולם השנייה לענוד את העיטור שבו זכו, אבל בגרסה בה לא מופיע צלב הקרס הנאצי.

==מקבלי העיטור==
===גרמניה הנאצית=== 
* גרופנפיהרר אודילו גלובוצניק קיבל את הצלב הגרמני בזהב ב-7 בפברואר 1945, ואת העיטור בכסף ב-20 בינואר 1945.
* ולטר ראוף קיבל את העיטור בזהב ב-7 בפברואר 1945, ואת העיטור בכסף ב-20 במאי 1943.
* וילהלם מונקה קיבל את העיטור בזהב ב-26 בדצמבר 1941.

העיטור חולק גם לקצינים ולנציגים שאינם חיילים או קצינים נאצים:

* מאטו דוקובאץ מקרואטיה
* אריק היינריקס מפינלנד קיבל את העיטור ב-17 באוגוסט 1943.
* את העיטור קיבלו גם קצינים בכירים מאסטוניה, איטליה, לטביה, רומניה וספרד.

==קישורים חיצוניים==

==הערות שוליים==

קטגוריה:גרמניה הנאצית: עיטורים
הצלב הגרמני
דה טומאזו ואלה-לונגה

דה טומאזו ואלה-לונגה (באיטלקית: De Tomaso Vallelunga) היא מכונית ספורט בתצורת קופה, מתוצרת " דה טומאזו" (שם מלא: "De Tomaso Modena SpA") האיטלקית אשר יוצרה בין השנים 1964–1968.

==תצורות==
* 2 דלתות - קופה (יוצרו 53 יחידות)
* 2 דלתות - רודסטר - יוצר אב טיפוס

== תמונות ==
<gallery mode="packed" heights="140">
קובץ:Gaisbergrennen 2009 Bergfahrt 142.jpg |דה טומאזו ואלה-לונגה
קובץ:De Tomaso Vallelunga c.1965 (15814584002).jpg |דה טומאזו ואלה-לונגה
קובץ:De Tomaso Vallelunga c.1965 (15627200249).jpg |דה טומאזו ואלה-לונגה
קובץ:De Tomaso Vallelunga c.1965 (15193573343).jpg |דה טומאזו ואלה-לונגה
</gallery>

==ראו גם==
* דה-טומאזו פנטרה
* דה-טומאזו Deauville
* דה-טומאזו Mangusta
* דה-טומאזו 505/38
* דה-טומאזו לונגצ'אמפ

==לקריאה נוספת==
* [https://www.google.co.il/search?q=De+Tomaso+Vallelunga&tbm=isch&source=iu&ictx=1&fir=-opco0QF_ykcBM%253A%252C2XEMkwJ6YY-3FM%252C_&usg=__txrLM2Arjhsdo50r74pawsndwiw%3D&sa=X&ved=0ahUKEwjcssO84a7ZAhXJBcAKHdIEAbkQ9QEIMTAF#imgrc=-opco0QF_ykcBM: "a דה טומאסו ואלה-לונגה - תמונות]

==קישורים חיצוניים==
* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
קטגוריה:כלי רכב איטלקיים
ואלה לונגה
דה טומאזו Deauville

דה טומאזו Deauville (באיטלקית: De Tomaso Deauville) היא מכונית סלון מתוצרת "דה טומאזו" (שם מלא: "De Tomaso Modena SpA") האיטלקית אשר יוצרה בין השנים 1971–1978.

סך הכול יוצרו 244 יחידות.

==סדרות==
* סדרה ראשונה (יוצרה בין השנים 1971-1978)
* סדרה שנייה (יוצרה בין השנים 1978-1988)

== תמונות ==
<gallery mode="packed" heights="120">
| "דה טומאזו Deauville"
קובץ:Deauville2124.jpg | "דה טומאזו Deauville"
קובץ:De Tomaso Deauville (3356269057).jpg | "דה טומאזו Deauville"
קובץ:De Tomaso Deauville.JPG | "דה טומאזו Deauville"
קובץ:Italian police car De Tomaso 892 Deauville.JPG | "דה טומאזו Deauville"
קובץ:Deauville2124 int.jpg | "דה טומאזו Deauville" - מבט לתא הנהג ולוח מחוונים
קובץ:De Tomaso Deauville (10946420825).jpg | "דה טומאזו Deauville"
קובץ:1983 De Tomaso Deauville 5.8 (15664077279).jpg | "דה טומאזו Deauville", שנת 1983
</gallery>

==ראו גם==
* דה טומאזו פנטרה
* דה טומאזו ואלה-לונגה
* דה טומאזו Mangusta
* דה טומאזו לונגצ'אמפ

==לקריאה נוספת==
* [https://bringatrailer.com/2014/02/14/bat-exclusive-1978-detomaso-deauville-sedan/ "דה טומאזו Deauville" שנת 1978]

==קישורים חיצוניים==
* 

* 
* 
* 
* 

==הערות שוליים==

קטגוריה:דגמי מכוניות שהושקו ב-1971
קטגוריה:מכוניות סלון
קטגוריה:כלי רכב איטלקיים
Deauville
טראמה (כפר)

טראמה (בערבית: طرّامة לעיתים נכתב تراما, ידוע גם כח'ירבת אל-טראמה) הוא כפר פלסטיני קטן בפסגת הר בגובה 879 מטר מעל פני הים, בנפת חברון שבדרום הגדה המערבית. היישובים הסמוכים לכפר כוללים את טבקה מצפון, את מחנה הפליטים פוואר ממזרח, את ח'רסא ממערב, ואת דורא ודיר ראזייה מדרום.
שטחו הכולל של הקרקע הוא כ-2,000 דונם, מתוכם כ-1,180 ניתנים לעיבוד.

הכפר מחובר לקווי חשמל וטלפון.

חירבת אל טראמה הוצעה כאתר אפשרי של "יזרעאל" המוזכרת בתנ"ך כעיר בשטחו של שבט יהודה.

בשנת 1961 היו בכפר 161 תושבים, ומספרם גדל ל-642 בשנת 2017.

בשנות ה-70 ניסה צה"ל להקים שדה תעופה צבאי על אדמות טראמה כדי לשרת את מחנה אל-מג'נונה.

רוב תושבי הכפר שייכים למשפחה המורחבת של משפחת עואלד. בשנת 1997 נמצא כי למעלה מ-10% מהתושבים היו פליטים פלסטינים.
==קישורים חיצוניים==

== הערות שוליים ==
.

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
אל-פוואר

פוואר (בערבית: مخيم الفوار) הוא מחנה פליטים פלסטיני בנפת חברון, שישה קילומטרים דרומית־מערבית לחברון במרכז חבל יהודה בקרבת טראמה. לפי נתוני הלשכה הפלסטינית המרכזית לסטטיסטיקה, האוכלוסייה בכפר מנתה 6,544 תושבים בשנת 2007.

מחנה הפליטים פוואר הוקם בשנת 1949 על מנת להכיל פליטים פלסטינים מבאר שבע ומבית ג'יברין וסביבותיה. בעיר יש שני בתי ספר, לבנים ולבנות, אשר יש בהם יחד כ-1,050 תלמידים. מאז מלחמת ששת הימים, פוואר נמצאת תחת שליטה ישראלית. האוכלוסייה במפקד 1967 שנערכה על ידי הרשויות הישראליות הייתה 2,233.
==קישורים חיצוניים==

<div class="mw-content-ltr">
*[http://www.palestineremembered.com/GeoPoints/al_Fawwar_R_C__2096/index.html Welcome to al-Fawwar R.C.]
*[http://vprofile.arij.org/hebron/pdfs/Al%20Fawwar%20Camp.pdf Al Fawwar Camp (fact sheet)]
*[http://vprofile.arij.org/hebron/pdfs/Al%20Fawwar%20Camp_pr_en.pdf Al Fawwar Refugee Camp profile]
*[http://vprofile.arij.org/hebron/images/Al%20Fawwar%20Camp%20Areal%20Photo.jpg Al Fawwar Refugee Camp aerial photo]
*[http://vprofile.arij.org/hebron/pdfs/needsfordevelopment/Al%20Fawwar_cp_en.pdf Needs for development in Al Fawwar Refugee Camp based on the community and local authorities' assessment]
*[http://www.unrwa.org/tags.php?tag_id=37 Fawwar], articles from UNWRA
</div>

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
קטגוריה:מחנות פליטים פלסטיניים ביהודה ושומרון
קורייסה

קורייסה (בערבית: كريسة) הוא כפר פלסטיני הממוקם בנפת חברון, שבעה ק"מ מערבית לחברון. הכפר נמצא בדרום הר חברון. לפי נתוני הלשכה הפלסטינית המרכזית לסטטיסטיקה, אוכלוסיית הכפר עמדה על 2,276 נפש באמצע שנת 2006.
==קישורים חיצוניים==
*[http://www.pcbs.gov.ps/Portals/_pcbs/populati/pop11.aspx Projected Mid -Year Population for Hebron Governorate by Locality 2004- 2006]
*[http://webarchive.loc.gov/all/20060313002206/http://www.reliefweb.int/rw/fullMaps_Sa.nsf/luFullMap/BB0D1D0CC89A371F8525706F00517495/%24File/healthinforum_HLT_westbank_opt110205.pdf?OpenElement West Bank Health care]
* [http://proxy.arij.org/vprofile/Villages/Kureise%20Village%20Profile.pdf פרופיל הכפר]

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
דה טומאזו Mangusta

דה טומאזו Mangusta (באיטלקית: De Tomaso Mangusta) היא מכונית-על בתצורת מכונית ספורט, מתוצרת "דה טומאזו" (שם מלא: "De Tomaso Modena SpA") האיטלקית אשר יוצרה בין השנים 1967–1971.

סך הכול יוצרו 401 יחידות.

תאוצת דגם "דה-טומאסו Mangusta" היא בין 0–100 קמ"ש היא 6.0 שניות.

==שיווק==
* 150 יחידות באירופה
* 250 יחידות בצפון אמריקה

== תמונות ==
<gallery mode="packed" heights="120">
קובץ: De Tomaso Mangusta (10211086855).jpg| "דה טומאזו Mangusta"
קובץ:De Tomaso Mangusta.jpg | "דה טומאזו Mangusta"
קובץ:De Tomaso Mangusta 1970 RSideRear CECF 9April2011 (14620986583).jpg | "דה טומאזו Mangusta", שנת 1970
קובץ:De Tomaso Mangusta 1970 LSideRear open CECF 9April2011 (14414497397).jpg | "דה טומאזו Mangusta", שנת 1970
קובץ:Detomaso Mangusta Alameda.jpg | "דה טומאזו Mangusta"
קובץ:Paris - RM auctions - 20150204 - De Tomaso Mangusta - 1969 - 003.jpg | "דה טומאזו Mangusta", שנת 1969
קובץ:Rare Mongoose.jpg | "דה טומאזו Mangusta"
קובץ:De Tomaso Mangusta Gruppe 4 GT.JPG | "דה טומאזו Mangusta"
</gallery>

==ראו גם==
* דה טומאזו פנטרה
* דה טומאזו ואלה-לונגה
* דה טומאזו Deauville
* דה טומאזו 505/38
* דה טומאזו לונגצ'אמפ

==לקריאה נוספת==
* [https://www.google.co.il/search?q=De+Tomaso+Mangusta&tbm=isch&source=iu&ictx=1&fir=4GmTu_kUcOv7LM%253A%252C7CWUhFJp7tbFHM%252C_&usg=__doG8Fbn97jU4_h7cxmW8WNOS2Og%3D&sa=X&ved=0ahUKEwiHvpLBgK_ZAhXBWsAKHdNcBukQ9QEIKzAC#imgrc=4GmTu_kUcOv7LM: "דה טומאזו Mangusta" - תמונות]

==קישורים חיצוניים==
* 

* 
* 
* 

==הערות שוליים==

קטגוריה:דגמי מכוניות שהושקו ב-1967
קטגוריה:מכוניות על
קטגוריה:מכוניות מנוע מרכזי
קטגוריה:מכוניות ספורט
קטגוריה:כלי רכב איטלקיים
Mangusta
טיסה 3704 של איראן אסמאן איירליינס

טיסה 3704 של איראן אסמאן איירליינס התרסקה בבוקר יום 18 בפברואר 2018 בעת שעשתה את דרכה בטיסה פנימית באיראן מנמל התעופה הבין-לאומי מהראבאד בטהראן ליאסוג' . כל 60 נוסעי המטוס וששת אנשי הצוות נספו באסון.

== ההתרסקות ==
כחמישים דקות לאחר ההמראה נעלם המטוס ממסכי המכ"ם. על פי ההערכות, ההתרסקות נגרמה עקב שגיאת מי מצוות המטוס או מחמת מזג האוויר הקשה.

המטוס התרסק בשטח הררי ליד העיר אספהאן.

==קישורים חיצוניים==

* 
* 
* 

קטגוריה:תקריות ואסונות תעופה באיראן
קטגוריה:תקריות ואסונות תעופה ב-2018
קטגוריה:תקריות ואסונות תעופה של כלי טיס איראניים
קטגוריה:תקריות ואסונות תעופה במעורבות מטוסי ATR
קטגוריה:פרובינציית אספהאן
קטגוריה:2018 באיראן
איוון סידורנקו

איוון מיכאילוביץ' סידורנקו (ברוסית Ива́н Миха́йлович Сидоре́нко, 12 בספטמבר 1919 - 19 בפברואר 1994) היה קצין בצבא האדום וגיבור ברית המועצות שלחם נגד גרמניה הנאצית בעת מלחמת העולם השנייה. היה מהצלפים המוצלחים ביותר של ברית המועצות בזמן המלחמה, ולזכותו נזקפה הריגת 500 חיילים וקצינים גרמנים.

==קורות חיים==
הוא נולד למשפחת איכרים בסמולנסק שברוסיה. למד לימודי חובה עד הגעתו לכיתה העשירית, ולאחר מכן החל בלימודי אומנות בפנזה דרומית-מזרחית למוסקבה. בשנת 1939 נשר מהלימודים וגויס לשורות הצבא האדום. נשלח לטירונות ואימונים בחצי האי קרים.

==מלחמת העולם השנייה==
בשנת 1941 השתתף בקרב על מוסקבה כקצין זוטר שפיקד על יחידת מרגמות. בעת הלחימה התאמן רבות בצליפה. המארבים שערך לחיילי האויב היו מוצלחים, ובעקבותיהם הממונים עליו אישרו שיאמן את חייליו להיות צלפים. החיילים נבחרו בקפידה לפי איכות הראייה שלהם, התמצאות בכלי נשק וכושר עמידות. בהתחלה הוא הכשיר את חייליו תאורטית ובהדרגה לקח אותם למשימות קרב יחד עימו. בתוך זמן קצר, הגרמנים החלו לאמן צלפים משלהם בשטח הפעילות של סידורנקו, בתור תגובה לאיום של נוכחתו ושל נוכחות חייליו.

לאחר קרב מוסקבה הוא נשלח לחזית הבלטית הראשונה שלחמה באזור לנינגרד. אם כי נהג בעיקר לאמן חיילים, הוא לעיתים לקח חלק במארבי צלפים אליהם התלוו חייליו. באחד מאירועים אלה, הוא הצליח להשמיד טנק ושלושה טרקטורים באמצעות קליעים נפיצים. מנגד, היו פעמים בהם הוא נפצע, פציעתו הקשה ביותר הייתה באסטוניה בשנת 1944 וכתוצאה ממנה חדל להשתתף באופן פעיל בלחימה עד לתום המלחמה. בעודו מחלים מפציעותיו, הוענק לו עיטור גיבור ברית המועצות ב-4 ביוני 1944. נאסר עליו להשתתף בקרבות על ידי ממוניו, שכן הוא נחשב לצלף ומאמן צליפה בכיר ביותר.

עם תום המלחמה, נזקפו לזכותו 500 הריגות מאושרות של חיילי אויב, וכן אימון של 250 צלפים. הגיע לדרגת רב-סרן ונחשב לצלף המוצלח ביותר של ברית המועצות במלחמת העולם השנייה. את רוב הצליפות ביצע ברובה מוסין נגאן עם כוונת טלסקופית.

==לאחר המלחמה==
לאחר מלחמת העולם השנייה, סידורנקו פרש משורות הצבא האדום ועבר לצ'ליאבינסק, באזור הרי אורל, שם נהיה מנהל עבודה במכרה פחם. בשנת 1974 עבר לדגסטן, לשטח הקווקז, שם חיי עד מותו ב-19 בפברואר 1994.

==ראו גם==
* סימו האוהא
* מתהאוס הצנהאור
* וסילי קווחנטירזדה

==הערות שוליים==

קטגוריה:צלפים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:מקבלי עיטור המלחמה הפטריוטית הגדולה
קטגוריה:אנשי הצבא האדום במלחמת העולם השנייה
קטגוריה:סובייטים שנולדו ב-1919
קטגוריה:סובייטים שנפטרו ב-1994
דה טומאזו 505/38

דה טומאזו 505/38 (באיטלקית: De Tomaso 505/38) היא מכונית מרוץ מתוצרת "דה טומאזו" (שם מלא: "De Tomaso Modena SpA") האיטלקית אשר יוצרה בשנת 1970 עבור קבוצת המרוץ הבריטית "Frank Williams Racing Cars".

דה-טומאסו 505/38 נטלה חלק ב-11 מרוצי פורמולה 1. נהג המרוצים "Piers Raymond Courage" נהרג ב-21 ביוני 1970 בהתרסקות ה"דה טומאזו 505/38" במרוץ "1970 Dutch Grand Prix".

==מאפיינים==
* קטגוריה: פורמולה 1 (Formula One)
* מנוע מרכזי
* מכונית חד מושבית
* דלק - Castrol
* צמיגים תוצרת "Dunlop Rubber"
* מרכב - אלומיניום קונכי (Monocoque)

== תמונות ==
<gallery mode="packed" heights="140">
קובץ:Paris - Retromobile 2012 - De Tomaso 505 - 1970 - 001.jpg | "דה טומאזו 505/38" 
קובץ:De Tomaso 505 at Goodwood FOS 2008.jpg | "דה טומאזו 505/38" 
קובץ:De Tomaso Tipo 505.jpg | "דה טומאזו 505/38" 
קובץ:Paris - Retromobile 2012 - De Tomaso 505 - 1970 - 002.jpg | "דה טומאזו 505/38" 
</gallery>

==ראו גם==
* דה טומאזו פנטרה
* דה טומאזו ואלה-לונגה
* דה טומאזו Deauville
* פרנק ויליאמס מכוניות מרוץ 

==קישורים חיצוניים==

* 
* 
* (דגם "דה טומאזו 505/38", צליל המנוע, (איכות צליל HD sound)

==הערות שוליים==

קטגוריה:דגמי מכוניות שהושקו ב-1970
קטגוריה:מכוניות מרוץ
קטגוריה:כלי רכב איטלקיים
505/38
קטגוריה:מכוניות מנוע מרכזי
אטיין ריינן

אטיין ריינן (בהולנדית: Etiënne Reijnen; נולד ב-5 באפריל 1987) הוא כדורגלן עבר הולנדי ששיחק בעמדת הבלם בזוולה מליגת העל ההולנדית.

==קריירה==
ריינן התחיל לשחק כדורגל בקבוצות כדורגל חובבניות עד שהגיע למחלקת הנוער של ויטסה ארנהם.

בקיץ הצטרף לזוולה בה שיחק 5 וחצי עונות.

בינואר חתם באלקמאר מליגת העל ההולנדית. ב-13 באוגוסט 2011 ערך את הופעת הבכורה שלו בליגה בהפסד 2-0 לטוונטה. ב-2 בדצמבר 2012 הבקיע את שער הבכורה שלו בליגה ההולנדית בהפסד 2-1 לאוטרכט.

ב-23 במאי 2014 חתם בקמבור.

ב-13 באוגוסט 2015 חתם בחרונינגן.

ב-31 בינואר 2018 חתם במכבי חיפה מליגת העל, שהיא גם קבוצתו הראשונה מחוץ להולנד. ב-17 במרץ 2018 ערך את הופעת הבכורה שלו במדי חיפה בניצחון 4-0 על הפועל עכו באצטדיון סמי עופר. ב-27 במאי 2019 שוחרר מהקבוצה.

ב-21 ביוני 2019 הודיע על חזרתו לזוולה מליגת העל ההולנדית, בה שיחק בשנים 2005–2011.

ב-20 במאי 2020 הודיע על פרישתו ממשחק פעיל ומונה לסקאוט בזוולה. 

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני זוולה
קטגוריה:כדורגלני א.ז. אלקמאר
קטגוריה:כדורגלני קמבור
קטגוריה:כדורגלני חרונינגן
קטגוריה:כדורגלני מכבי חיפה
קטגוריה:כדורגלנים זרים בישראל
קטגוריה:ספורטאים הולנדים בישראל
קטגוריה:הולנדים שנולדו ב-1987
רכס אקסלגולד

רכס אקסלגולד (באנגלית: Axelgold Range) הוא רכס הרים המהווה תת-רכס של רכסי הוגם בהרי אומינקה בצפון פרובינציית קולומביה הבריטית שבקנדה.
הרכס ממוקם בין נחל אומיניקטלה לבין נהר אומינקה.

שטח הרכס 462 קמ"ר והוא מתנשא לגובה של 1,635 מטרים מעל פני הים.

שם הרכס אומץ רשמית ב-23 באפריל 1940.
==לקריאה נוספת==
<div class="mw-content-ltr"> Paul Schiarizza, Nick Massey and Don MacIntyre, [https://pdfs.semanticscholar.org/c8c7/c5c5287fda08916031dd894c7a78df50fba2.pdf GEOLOGY OF THE SITLIKA ASSEMBLAGE IN THE TAKLA LAKE AREA (93N/3,4,5,6,12), CENTRAL BRITISH COLUMBIA], British Columbia Geological Survey 1997 </div>
== קישורים חיצוניים ==
* [https://apps.gov.bc.ca/pub/bcgnws/names/10364.html רכס אקסלגולד] באתר ממשלת קולומביה הבריטית
* [https://mapcarta.com/24122976 תצלום לוויין ומידע גאוגרפי]
* [https://tripcarta.com/24122974 מפה טופוגרפית של רכס אקסלגולד]
* [http://www.summitsearch.org/places/axelgold-range רכס אקסלגולד] באתר summitsearch
* [https://www.yr.no/place/Canada/British_Columbia/Axelgold_Range/ מזג אוויר עדכני עבור רכס אקסלגולד]
** [https://www.meteoblue.com/en/weather/forecast/week/axelgold-range_canada_5888649 תחזית מזג אוויר עדכנית עבור רכס אקסלגולד]
** [https://www.yr.no/place/Canada/British_Columbia/Axelgold_Range/statistics.html סטטיסטיקות מזג אוויר עבור רכס אקסלגולד]

==הערות שוליים==

אקסלגולד
אקסלגולד
האגודה הסוציולוגית הישראלית

האגודה הסוציולוגית הישראלית (אס"י) היא האגודה המקצועית של הסוציולוגים בישראל. האגודה, שנוסדה בשנת 1967, היא מוסד ללא כוונת רווח, ורשומים בה למעלה מ-1,000 איש. האגודה מנוהלת בפועל על ידי נשיא/ה וגזבר/ית, בסיוע מזכיר/ת האגודה. חברי הנהלת האגודה, המתווים את מדיניותה, נבחרים על ידי חברי האגודה אחת לשנתיים-שלוש באספה הכללית. ארבעה מנשיאי האגודה זכו בפרס ישראל – נשיאהּ הראשון פרופ' שמואל נח אייזנשטדט, פרופ' לואי גוטמן, פרופ' יהודית שובל ופרופ' סמי סמוחה.

מטרותיה המוצהרות של האגודה הן קידום הסוציולוגיה כדיסציפלינה מדעית וכפרופסיה; קידום הוראת הסוציולוגיה ומדעי ההתנהגות בישראל; מתן שירות לסוציולוגים הישראלים; עידוד מחקר ודיון בסוציולוגיה של ישראל; קידום תרומותיה של הסוציולוגיה לחברה הישראלית; מיצוב הסוציולוגיה כדיסציפלינת-אֵם וקידום השימוש בסוציולוגיה בתחומים הפרופסיונאליים המגוונים הניזונים ממנה, ובהם ניהול, יחסי עבודה, תכנון עירוני ואזורי, חינוך, בריאות בקהילה, עבודה סוציאלית וקהילתית, קרימינולוגיה, ייעוץ ארגוני ועוד.

במסגרת האגודה הסוציולוגית הישראלית פועלות קהילות מקצועיות וקבוצות עניין, ובהן קהילות ארגונים ועבודה, בריאות ורפואה, גוף תרבות וחברה, הגירה ודמוגרפיה, חינוך, מגדר, משפחה, לימודי ידע, מדע וטכנולוגיה, צבא וביטחון, סוציולוגיה ציבורית וסוציולוגיה מדעית, יחסי אדם–חיה, לימודי מוגבלוּת, אתניוּת, סביבה וחברה, צריכה ותרבות, שיטות ומחקר וכן קהילת הסוציולוגיה של הכלכלה.
האגודה הסוציולוגית הישראלית פועלת להסמכת סוציולוגים יישומיים באמצעות ועדת הסמכה.

האגודה מקיימת כנסים שנתיים הנערכים לסירוגין באוניברסיטאות ובמכללות. האגודה עורכת תחרויות למחקרים מצטיינים, והזוכים בפרסים מציגים את עבודותיהם במעמד הכנס השנתי.

הפרסומים הרשמיים של האגודה הם המידעון, הרואה אור במהדורה מקוונת, וספר האגודה (Schnitzer Studies in Israel Society) המתפרסם בשפה האנגלית.

נשיאי האגודה מראשיתה היו שמואל נח אייזנשטדט, יוסף בן-דוד, לואי גוטמן, אליהוא כ"ץ, אפרים יער, יונתן שפירא, יהודית שובל, מנחם רוזנר, יוחנן פרס, אליעזר בן-רפאל, יצחק סמואל, נח לוין-אפשטיין, ויקטור עזריה, נעמי כרמון, סמי סמוחה, משה סמיונוב, יוסי שביט, דליה מור, אורי רם, גילי דרורי, לב גרינברג ואורלי בנימין.

גזברי האגודה החל מראשית המאה היו רן לחמן, זאב רוזנהק, סיביל היילברון, קארין אמית, אולג קומליק, וירון הופמן-דישון.

== קישורים חיצוניים ==
* 
* 

* [http://mag.israel-sociology.org.il/ מידעון האגודה הסוציולוגית הישראלית]
* 

== הערות שוליים ==

סוציולוגים
סוציולוגים
קטגוריה:סוציולוגים
ישראל באולימפיאדת נאגנו (1998)

משחקי החורף האולימפיים ה-18 במספר נערכו מ-7 בפברואר עד 22 בפברואר 1998 בעיר נאגנו שביפן.

ישראל שלחה משלחת שמנתה 3 ספורטאים. למיכאל שמרקין זו הייתה השתתפות השנייה.

==תוצאות==
{|class="wikitable" style="font-size:90%"
|-
! rowspan="2"|ספורטאי
! rowspan="2"|אירוע
! ריקוד חובה 1
! ריקוד חובה 2
! תוכנית קצרה/ריקוד מקורי
! החלקה חופשית/ריקוד חופשי
! colspan="2"|Total
|-
!מיקום
!מיקום
!מיקום
!מיקום
!תוצאה
!מיקום
|-align="center"
|align="right"|מיכאל שמרקין
|align="right"|גברים
|colspan=2 
|14 Q
|18
|25.0
|18
|-align="center"
|align="right"|גלית חייט & סרגיי סחנובסקי
|align="right"|ריקודים
|17
|14
|14
|14
|28.6
|14
|}

==הערות שוליים==

קטגוריה:1998 בישראל: ספורט
חורף 1998
טריומף טולדו

טריומף טולדו (באנגלית: Triumph Toledo) היא מכונית משפחתית מתוצרת יצרנית הרכב הבריטית British Leyland אשר יוצרה בין השנים 1970–1976.

יוצרו 119,182 יחידות.

==תצורות "טריומף טולדו"==
* 2 דלתות - סדאן
* 4 דלתות - סדאן
==דגמי "טריומף טולדו==
* טריומף טולדו 1,300 (יוצרו 113,294 יחידות)
* טריומף טולדו 1,500 (יוצרו 5,888 יחידות)
==תאוצות "טריומף טולדו==
* בין 0–100 קמ"ש התאוצה היא 17.1 שניות (דגם 1,300)
* בין 0–100 קמ"ש התאוצה היא 13.6 שניות (דגם 1,500)

== תמונות ==
<gallery mode="packed" heights="140">
קובץ:Toledo (4663902498).jpg | "טריומף טולדו", 2 דלתות
קובץ: Triumph Toledo Gosford 4.jpg | "טריומף טולדו", 2 דלתות
קובץ:Triumph Toledo Gosford 1.jpg | "טריומף טולדו", 2 דלתות
קובץ:Triumph Toledo (15741631361).jpg | "טריומף טולדו", 4 דלתות
קובץ:Triumph Toledo 1972.jpg | "טריומף טולדו", שנת 1972, 4 דלתות
קובץ: Triumph Toledo, Malta March 2010 - Flickr - sludgegulper 4 door & now cropped.jpg | "טריומף טולדו", 4 דלתות
</gallery>

==ראו גם==
* טריומף
* טריומף 2000
==לקריאה נוספת==
* [https://www.google.co.il/search?q=Triumph+Toledo&tbm=isch&source=iu&ictx=1&fir=7msVi5c40J-9RM%253A%252COeDo7ve2n1u44M%252C_&usg=__LOrlTElancAr6V9cGf-zfyVUqE0%3D&sa=X&ved=0ahUKEwin2crPs6_ZAhWEZVAKHW-wBV4Q9QEIPDAD#imgrc=7msVi5c40J-9RM: "טריומף טולדו" - תמונות]

==קישורים חיצוניים==

==הערות שוליים==

קטגוריה:מכוניות משפחתיות
טולדו
קטגוריה:דגמי מכוניות שהושקו ב-1970
קטגוריה:מכוניות בריטיות
רמאדין

רמאדין הוא כפר פלסטיני הנמצא 24 ק"מ מדרום-מערב לחברון, הכולל בתוכו את הכפר הקטן ערב אל-פוריג'את, בצד דרום-מזרח. הכפר הוא חלק מנפת חברון בדרום חבל יהודה, סמוך לקו הירוק. לפי נתוני הלשכה הפלסטינית המרכזית לסטטיסטיקה, האוכלוסייה בשני הכפרים הייתה 3,853 נפש, בשנת 2007. המשפחות העיקריות בכפרים הן: אל-שועאר, אל-זאהרנה, אל-פוריג'את, אל-דראגמה, אל-ר'ח'מת, אל-מליאת, ואל-מסמרה.

רמאדין וערב אל-פוריג'את, הוקמו על ידי בדואים שבאו מאזור באר שבע בנגב, בפרברי דאהרייה. השם "רמאדין" נובע מהמילה "ראמאדן", שהייתה שמו של ראש השבט הבדואי העיקרי, שהקים את הכפר המודרני לאחר מלחמת העצמאות. ב-1997 מונתה מועצת כפר של תשעה חברים על ידי הרשות הפלסטינית כדי לנהל את רמאדין וערב אל-פוריג'את.
ברמאדין שלושה מסגדים פעילים, וכן שלושה מבנים נוצריים היסטוריים.

==קישורים חיצוניים==

*[https://web.archive.org/web/20080910163530/http://www.ochaopt.org/documents/BarrierRouteProjections_July_2008.pdf Barrier route July 2008]
*[http://vprofile.arij.org/hebron/pdfs/Ar%20Ramadin%20Village.pdf Ar Ramadin village (fact sheet)]
*[http://vprofile.arij.org/hebron/images/Ar%20Ramadin%20Areal%20Photo.jpg Ar Ramadin village aerial photo]

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
ישראל באולימפיאדת סולט לייק סיטי (2002)

משחקי החורף האולימפיים ה-19 במספר נערכו מ-8 בפברואר עד 24 בפברואר 2002 בעיר סולט לייק סיטי שבארצות הברית.

ישראל שלחה משלחת שמנתה 5 ספורטאים. לגלית חייט וסרגיי סחנובסקי זו הייתה השתתפות השנייה.

==תוצאות==
===החלקה על הקרח===

{|class="wikitable" style="font-size:90%"
|-
! rowspan="2"|ספורטאי
! rowspan="2"|אירוע
! ריקוד חובה 1
! ריקוד חובה 2
! תוכנית קצרה/ריקוד מקורי
! החלקה חופשית/ריקוד חופשי
! colspan="2"|Total
|-
!מיקום
!מיקום
!מיקום
!מיקום
!תוצאה
!מיקום
|-align="center"
|-align="center"
|align="right"|גלית חייט וסרגיי סחנובסקי
|align="right" rowspan=2|ריקודים
|6
|6
|6
|6
|12.0
|6
|-align="center"
|align="right"|נטליה גודינה ואלכסיי בלצקי
|19
|19
|19
|19
|38.0
|19
|}
===החלקה מהירה על מסלול קצר===
{|class="wikitable" style="font-size:90%"
|-
!rowspan="2"|ספורטאית
!rowspan="2"|אירוע
!colspan="2"|מוקדמות
!colspan="2"|רבע הגמר
!colspan="2"|חצי הגמר
!colspan="2"|גמר
|-
!זמן
!מקום
!זמן
!מקום
!זמן
!מקום
!זמן
!מקום

|-align="center"
|align="left" rowspan=3|אולגה דנילוב
|align="left"|500 מ'
|46.422
|2 Q
|46.695
|4
|colspan=3|לא העפילה
|16
|-align="center"
|align="left"|1000 מ'
|1:42.767
|3
|colspan=5|לא העפילה
|21
|-align="center"
|align="left"|1500 מ'
|2:32.458
|3 Q
|2:36.114
|5
|colspan=3|לא סיימה
|14
|}

==הערות שוליים==

קטגוריה:2002 בישראל: ספורט
חורף 2002
המנהל הראשי לענייני הגירה

תג השרוול של המנהל
המנהל הראשי לענייני הגירה (ברוסית: Главное управление по вопросам миграции Министерства внутренних дел Российской Федерации, בקיצור ГУВМ МВД России) היא יחידת סמך במשרד הפנים הרוסי, שהוקמה במקום שירות ההגירה הפדרלי ופועלת כגוף עצמאי למתן ויזה ומאבק בהגירה בלתי חוקית ואחראי לפיקוח על המדיניות הממשלתית בענייני הגירה.
== היסטוריה ==
המחלקה הוקמה לאחר פירוק שירות ההגירה הפדרלי ב-5 באפריל 2016 על פי צו נשיאותי של ולדימיר פוטין, שכעבור כמה ימים, ב-13 באפריל, מינה את אולגה קירילובה לעמוד בראש המנהל החדש, היא ניהלה את המחלקה במשך 3 שנים עד שהוחלפה על ידי ולנטינה קזאקובה.

במרץ 2020 הורה נשיא רוסיה פוטין ליישם את השקפת מדיניות ההגירה הממלכתית של הפדרציה הרוסית לשנים 2019–2025, שבמסגרתה הוטלו הקלות על מבקשי אזרחות רוסית.
==ראשי המנהל==
{| class="wikitable"
|-
!#
!colspan=2|שם
!תקופת כהונה
!תחת הנשיא (ים)
!הערות
|-
|1.
|
|אולגה קירילובה
|6 באפריל 2016 — 7 בפברואר 2019
|rowspan="2"|פוטין
|
|-
|2.
|
|ולנטינה קאזאקובה
|8 בפברואר 2019 —
|
|-
|}
==ראו גם==
*שירות ההגירה הפדרלי של רוסיה
*שירות ההגירה הממלכתי של אוקראינה
*אכיפת מכס והגירה (ארצות הברית)
==קישורים חיצוניים ==
* 
* [https://xn--b1aew.xn--p1ai/mvd/structure1/Glavnie_upravlenija/guvm המנהל הראשי לענייני הגירה] באתר משרד הפנים של רוסיה

== הערות שוליים ==

קטגוריה:משרד הפנים (רוסיה)
קטגוריה:2016 ברוסיה
קטגוריה:רוסיה: ארגוני אכיפת חוק
קטגוריה:הגירה
ישראל באולימפיאדת ונקובר (2010)

משחקי החורף האולימפיים ה-21 במספר נערכו בין ה-12 בפברואר עד 28 בפברואר 2010 בעיר ונקובר.

==תוצאות==
===סקי אלפיני===
{|class="wikitable" style="text-align:center"
|-
!ספורטאי
!אירוע
!ריצה 1
!ריצה 2
!סה"כ
!מיקום
|-
|rowspan="2" align="left"|מיכאל רנז'ין
|align="left"|סלאלום ענק
| 1:25.77
| 1:28.04
| 2:53.18
| 55
|-
|align="left"|סלאלום
| 52.84
| 56.07
| 1:48.91
| 35
|}
===החלקה על הקרח===
{|class="wikitable" style="font-size:90%"
|-
! rowspan="2"|ספורטאי
! rowspan="2"|אירוע
! colspan="2"| ריקוד חובה 1
! colspan="2"| תוכנית קצרה/ריקוד מקורי
! colspan="2"| החלקה חופשית/ריקוד חופשי
! colspan="2"|סה"כ
|-
!תוצאה
!מיקום
!תוצאה
!מיקום
!תוצאה
!מיקום
!תוצאה
!מיקום
|-
| רומן ואלכסנדרה זרצקי
| ריקוד על הקרח
| 34.38
| 10
| 55.24
| 10
| 90.64
| 10
| 180.26
| 10
|-
|}

==קישורים חיצוניים==

קטגוריה:2010 בישראל: ספורט
חורף 2010
קטגוריה:אולימפיאדת ונקובר (2010)
טריומף איטליה

טריומף איטליה (באנגלית Triumph Italia) היא מכונית ספורט מתוצרת יצרנית הרכב הבריטית טריומף, אשר יוצרה בין השנים 1959–1962. המרכב והמנוע נבנו בבריטניה, על ידי טריומף והדגם הורכב באיטליה על ידי Vignale.

סך הכול יוצרו 324 יחידות.

==טריומף איטליה==

* 2 דלתות
* נוסעים: 2+2
* מכל דלק - 54.4 ליטר
* מעצורים: קדמיים מסוג דיסק, אחוריים מסוג "Drum brake"

== תמונות ==
<gallery mode="packed" heights="110">
קובץ:Triumph Italia at Woburn.JPG | "טריומף איטליה" 
קובץ:Triumph Italia 2000 (8689867354).jpg | "טריומף איטליה" 
קובץ:Triumph.trItalia.jpg | "טריומף איטליה" 
קובץ:1959 Triumph Italia 2000 in Morges 2013 - Italia 2000 styled by G. Michelotti boot logo.jpg | לוגו "טריומף איטליה", שנת 1959 (עיצוב על ידי "Michelotti")
קובץ:1959 Triumph Italia 2000 in Morges 2013 - Front.jpg | "טריומף איטליה", שנת 1959 
קובץ:1959 Triumph Italia 2000 in Morges 2013 - Rear left (level).jpg | "טריומף איטליה", שנת 1959 
קובץ:Auto Italia Stanford Hall June 2010 IMG 9666 (4679777991).jpg | "טריומף איטליה" 
קובץ:Triumph Italia (15372605785) (2).jpg | "טריומף איטליה" - מבט למנוע
קובץ:Triumph TR3 Vignale Italia.jpg | "טריומף איטליה" 
קובץ: 1959 Triumph Italia 2000 in Morges 2013 - Front left.jpg | "טריומף איטליה", שנת 1959 
</gallery>

==ראו גם==
* טריומף
* טריומף Stag
* טריומף Fury
* Vignale 

==קישורים חיצוניים==

* [https://vimeo.com/130414492 "טריומף איטליה"] (סרטון "Triumph Italia Meeting 2015 on Vimeo")

==הערות שוליים==

קטגוריה:מכוניות ספורט
איטליה
קטגוריה:דגמי מכוניות שהושקו ב-1959
קטגוריה:מכוניות בריטיות
לא פלוג רבנן

לא פלוג רבנן (בעברית: לא חילקו חכמים) הוא כלל הלכתי לפיו, גזירות חז"ל תקפות אף במקרה שסיבת התקנה אינה קיימת.

== דוגמאות ==
* יש שנוהגים לברך על הדלקת נרות שבת רק לאחר ההדלקה, בניגוד לכלל האומר שיש לברך על המצווה עובר לעשייתן, מטעם שסוברים שעל ידי הברכה מקבלים את קדשות השבת, ונאסרים בעשיית מלאכה, ובכלל זה נאסרים בהדלקת הנר. בין הנוהגים לברך לאחר הדלקת נר-שבת, יש הנוהגים כך גם ביום טוב, אף שביום טוב ניתן להדליק אף לאחר כניסתו, וטעמם משום "לא פלוג רבנן", ויש הנוהגים ביום-טוב לברך קודם ההדלקה, שכן העברת אש לצורך, מותרת בו.
* גזרו שלא לעלות על אילן בשבת, שמא יתלוש ענף. ואולי באילן שאין בו ענפים מותר לעלות, כיוון שלא יבוא העולה בו לתלוש ענפים, לא פלוג רבנן ואסור.
* טעם נטילת ידיים של הבוקר הוא משום שנעשה כבריה חדשה, ואם ניעור כל הלילה ואינו נעשה כבריה חדשה יש שיטות שעדיין צריך ליטול ידיו שחרית כי כיון שתקנו ליטול ידיו שחרית לא פלוג רבנן.<ref>טורי זהב על השולחן ערוך אורח חיים ד</ref>

== בדאורייתא ==
המהרש"א כתב שאף בדאורייתא מצינו כעין זה בדין תשלום חמישה על גניבה וטביחה של שור. בתלמוד שם נאמר כי טעם ההבדל בין שור לשה הוא שבגניבת השה הגנב התבזה כיון שהרימוֹ על כתפיו. וכתב במהרש"א שאף שור קטן שנושאו על כתפיו היה ראוי שישלמו עליו ארבעה ולא חמישה, משום ש"לא פלוג אורייתא".

==לקריאה נוספת==
* רבי מלאכי הכהן מליוורנו, יד מלאכי ירושלים: מכון ירושלים תשע"ו, כללי התלמוד כלל שנז-שס
* הרב יעקב חיים סופר, נר יהודה, ירושלים תשנ"ו, סימן ט"ו

==קישורים חיצוניים==
* 
* 
* 

== הערות שוליים ==

קטגוריה:שבת
קטגוריה:הלכות שבת
קטגוריה:כללים ועקרונות בהלכה
קטגוריה:מונחים תלמודיים
קטגוריה:מילים וביטויים בארמית
הפארק הלאומי יוגיד-וה

מראה הפארק
הפארק הלאומי "יוגיד וה" (תרגום מקומי "מים בהירים"; Югыд-Ва בכתב קירילי) הוא פארק לאומי ברפובליקת קומי, בצפון חבל אורל שברוסיה, אשר הוקם ב-23 באפריל 1994 על פי צו מס' 377 של ממשלת רוסיה.

השטח הכולל של הפארק מגיע לכדי 1,891,701 הקטר, כולל שטח המים שמגיע לכדי 421 דונם. 21 על פי נתוני שנת 2006 הוא זהו הפארק הלאומי הגדול ביותר ברוסיה.

הפארק ממוקם בגבולות אתר המורשת העולמית של אונסק"ו, "היערות הבתוליים בקומי".

החלק הדרומי של הפארק גובל עם שמורת הטבע פצ'ורה-איליץ'.
== יעדים ==
מטרת הקמת הפארק הוא הגנה ושמירה על המערכות האקולוגיות שבאזור ההרים והיערות בטייגה ובצפון אורל. 

מטרות הפארק הלאומי הן:
#שימור הטבע
#שימור אתרים היסטוריים ותרבותיים
#פעילויות חינוכיות לאיכות הסביבה במתחם הפארק
#יצירת תנאים נוחים לתיירות ומנוחה
#פיתוח והכנסת שיטות מדעיות לצורך הגנה על הטבע וחינוך סביבתי
#ניטור סביבת הפארק
#שיקום הטבע והאתרים ההיסטוריים והתרבותיים

== קישורים חיצוניים ==

* 
* [https://web.archive.org/web/20070927225238/http://yugydva.zapoved.ru/ הפארק הלאומי] באתר המשרד למשאבי טבע של הפדרציה הרוסית
* [https://web.archive.org/web/20061010101853/http://reserves.biodiversity.ru/ugydva/comm.html הפארק הלאומי] באתר מדריך "הפארקים הלאומיים של רוסיה".

קטגוריה:רוסיה: פארקים לאומיים
קטגוריה:רפובליקת קומי: גאוגרפיה
ויולט בראון

ויולט בראון (לבית מוסה. באנגלית: Violet Mosse-Brown; 10 במרץ 1900 – 15 בספטמבר 2017) הייתה אישה ג'מייקנית שבמשך חמישה חודשים נחשבה לאדם המבוגר ביותר בעולם שגילו תועד (לאחר מותה של אמה מורנו ב-15 באפריל 2017), עד מותה בגיל 117 שנים ו-189 ימים, ב-15 בספטמבר 2017. היא הייתה האדם החמישי המבוגר ביותר בהיסטוריה בזמן מותה, יחד עם נאבי טאג'ימה מיפן.

== חייה המוקדמים ==
בראון הייתה אחת מארבעה ילדים שנולדו לג'ון מוסה, ואליזבת ריילי. היא הוטבלה בגיל 13 לכנסייה הבפטיסטית. היא התחתנה עם אוגוסטוס גיינור בראון, שיחד איתו הייתה לה בת אחת. היו לה שישה ילדים בסך הכל, כאשר ארבעה מהם עדיין חיו בזמן מותה בשנת 2017.

== גילה המופלג ==
בראיון שנערך עימה באפריל 2007 ציינה בראון כי היא בריאה יותר אפילו מחמשת ילדיה הנותרים, וכן שאין לה כל מחלה. 

כשהיא נשאלה על הסיבות לאריכות ימיה, טענה בראון שאין לה נוסחה סודית לחייה הארוכים. באותו ראיון מ-2007 אמרה: "באמת ובתמים, כשאנשים שואלים מה אני אוכלת ושותה כדי לחיות כל כך הרבה זמן, אני אומרת להם שאני אוכלת הכל, למעט חזיר ועוף, ואני לא שותה רום ומה שקשור אליו". 

בראון נחשבת לאדם המבוגר ביותר בג'מייקה אי פעם שגילו תועד, והאדם הראשון שהחלו בכלל לאמת את גילו במרחבי ג'מייקה. בנוגע לתאריך לידתה היה ספק באם הוא היה 4 במרץ 1900, 10 במרץ 1900, או 15 במרץ 1900, אולם לבסוף התאריך הרשמי הוכר ב-10 במרץ 1900 על ידי קבוצת המחקר גרונטולוגיה (GRG) בשנת 2014.

בראון נולדה בג'מייקה כאשר זו הייתה חלק מהאימפריה הבריטית והייתה לנתינה האחרונה מימי המלכה ויקטוריה.

== חיים אישיים ==
הילד הראשון של בראון, הרלנד פיירוויתר, מת ב-19 באפריל 2017, בגיל 97 שנים ו-4 ימים. הוא האמין כי היה האדם המבוגר ביותר עם הורה חי.

בראון מתה ב-15 בספטמבר 2017 בבית חולים באחד הפרברים במונטיגו ביי, בגיל 117, לאחר ששבוע קודם לכן אובחנה עם התייבשות ודופק לא סדיר. לאחר מותה הפכה נאבי טאג'ימה מיפן - ילידת 4 באוגוסט 1900, לאדם החי המבוגר ביותר, והאדם האחרון בעולם שנולד במאה ה-19 ועדיין חי. ב-21 באפריל 2018 מתה אף היא.

==קישורים חיצוניים==
* 

== הערות שוליים ==

קטגוריה:נשים ג'מייקניות
קטגוריה:ילידות 1900
קטגוריה:אישים שהגיעו לגיל 110 בעת החדשה
קטגוריה:נפטרות ב-2017
קטגוריה:נפטרים ב-2017
הפארק הלאומי אלניה

הפארק הלאומי "אלניה" הוא פארק לאומי ברוסיה שהוקם ב-18 בפברואר 1998 "על מנת לשמר את הטבע הייחודי שבאזור הדרום-מערבי של הרפובליקה של צפון אוסטיה&#x20;— אלניה, לצורך שימושם בתחומי סביבה, חינוך, מדע ותרבות, יצירת תנאים לפיתוח של התיירות באזור זה".

הפארק מנוהל על ידי המשרד למשאבי טבע של רוסיה.
== קישורים חיצוניים ==

* 
* [http://oopt.info/alania/index.html אלניה] בפורטל האזורים המוגנים של רוסיה
* [https://web.archive.org/web/20090501081315/http://alania.zapoved.ru/ אלניה] באתר המשרד למשאבי טבע ואקולוגיה של הפדרציה הרוסית
* [http://www.zapoved.ru/catalog/129 אלניה] באתר מערכת הכריזה הפדרלית

==הערות שוליים==

קטגוריה:רוסיה: פארקים לאומיים
הים האדום (מחוז)

מחוז הים האדום (בערבית מצרית: محافظة البحر الأحمر; תעתיק מדויק: מחאפט'ה' אל-בחר אל-אחמר) הוא מחוז במצרים שבירתו היא ע'רדקה, המחוז ממקום בין נהר הנילוס לים האדום. במזרח הוא גובל עם סעודיה ובדרום עם סודאן. שטחו 203,685 קמ"ר והאוכלוסייה נכון לשנת 2018 היא 366,000.

== דמוגרפיה ==
רוב האוכלוסייה מתגוררת בבירה ע'רדקה, כ-261,714 תושבים. בשאר ערי המחוז – קוסייר, ח'לאיב , מרסה אלעם , ראס ג'ארהיב , סאפג'ה וסלאטיין – מתגוררים כ-60,000 תושבים, יתר התושבים מתגוררים ביישובים קטנים.

מפקדי אוכלוסין במחוז מאז 1937.
*1937: 9,914
*1947: 15,929
*1966: 38,000
*1976: 56,191
*1986: 90,491
*1996: 155,695
*2006: 288,233
*2014: 337,051

== כלכלה ==
חלקו המזרחי של המחוז חולש על הים האדום לכל אורך המחוז, כתוצאה מכך רוב אזור החוף במחוז מנוצל לתיירות.
קוסייר, סאפג'ה ומרסה אלעם מושכות תיירם רבים לצלול באתרי הצלילה הרבים.
במחוז גם נמצא הפארק הלאומי ואדי אל ג'אמל אשר מושך תיירים. מלבד התיירות ההכנסה העיקרית במחוז היא מהפקת נפט בדגש על אזור העיר ראס ג'ארהיב בו מופק למעלה מ-70% מהנפט במצרים.

==קישורים חיצוניים==

* 
* 

קטגוריה:מצרים: מחוזות
הפארק הלאומי אלחנאי

הפארק הלאומי "אלחנאי" (בבוריאטית: Алхана; אלחנה) הוא שמו של פארק לאומי שהוקם על פי צו של ממשלת הפדרציה הרוסית מס' 533 מה-15 במאי 1999 לצורך הגנה וביצוע מחקר אקולוגי של נופיה ההרריים של הטייגה באזור עבר הבאיקל וכדי להגן על המקומות הקדושים של בוריאטים.

==גלריה==
<gallery>
File:Скала Сэндэма.JPG|
File:Храм Ворота.JPG|
</gallery>

== קישורים חיצוניים ==

* 
* [https://web.archive.org/web/20090613065604/http://alkhanai.zapoved.ru/ אלחנאי] באתר המשרד למשאבי טבע ואקולוגיה של הפדרציה הרוסית

==הערות שוליים==

קטגוריה:רוסיה: פארקים לאומיים
מתהאוס הצנהאור

מתהאוס הצנהאור (בגרמנית: Matthäus Hetzenauer; 23 בדצמבר 1924 – 3 באוקטובר 2004), היה צלף אוסטרי ששירת בוורמאכט בעת מלחמת העולם השנייה. הוא שירת בדיוויזיה ההררית השלישית בחזית המזרחית, ולזכותו נזקפה הריגת 345 חיילי אויב. הצליפה המרוחקת ביותר אותה ביצע, נערכה ממרחק 1,100 מטרים. בעת המלחמה ולאחריה זכה בעיטורים רבים, ביניהם צלב האבירים של צלב הברזל.

==שירות צבאי==
בחודשים של שנת 1943 התאמן באימונים רגילים וכלליים, אך בחודשים מרץ-יולי 1944 התאמן בירי ובצליפה בשטיריה ולאחר מכן הוצב בדיוויזיה ההררית השלישית של הוורמאכט. כלי הנשק העיקרים שלו היו מאוזר K98 עם כוונת טלסקופית המגדילה פי 6, ורובה Gewehr 43 בעל כוונת המגדילה פי 4. שטח הפעילות שלו כלל את הרי הקרפטים, הונגריה וסלובקיה. 

ב-6 בנובמבר 1944 נפצע קשה בקרב, ועל כן הוענק לו אות הפציעה לאחר שלושה ימים.

גפרייטר (דרגה שהייתה נהוגה בוורמאכט) הצנהאור קיבל את עיטור צלב האבירים של צלב הברזל ב-17 באפריל 1945. מפקד הדיוויזיה שלו המליץ עליו בגין מספר ההריגות הגבוה שלו, השקול כמעט לשתי פלוגות, וכן בגין הפגנת אומץ יוצאת דופן בשדה הקרב תוך כדי סיכון עצמי גבוה. ולטר נהרינג וקצין בכיר נוסף בוורמאכט אישרו את הענקת העיטור.

עם נפילת ברלין וגרמניה הנאצית, הצנהאור נפל בשבי הצבא האדום והיה כלוא במחנה שבויים סובייטי במשך חמש שנים.

לאחר המלחמה חזר הצנהאור להתגורר בבריקסן אים טאלה, שם הוא מת ב-3 באוקטובר 2004.

==אותות ועיטורים==
* עיטור צלב הברזל מדרגה שנייה (1 בספטמבר 1944) ומדרגה ראשונה (25 בנובמבר 1944).
* אות הפציעה בשחור (דרגה שלישית, 9 בנובמבר 1944).
* אות הסער של חיל הרגלים בכסף (13 בנובמבר 1944).
* אות הצלפים בזהב (3 בדצמבר 1944, אחד משלושה חיילים בלבד שזכו באות)
* "צלב האבירים" של צלב הברזל (17 באפריל 1945).

==ראו גם==
* איוון סידורנקו
* סימו האוהא
* וסילי קווחנטירזדה

==קישורים חיצוניים==

==הערות שוליים==

קטגוריה:צלפים
קטגוריה:מעוטרי צלב האבירים
קטגוריה:אנשי הוורמאכט
קטגוריה:אוסטרים שנולדו ב-1924
קטגוריה:אוסטרים שנפטרו ב-2004